
CĂTRE
Biroul Permanent al Camerei Deputaților


Vă înaintăm, alăturat, RAPORTUL COMUN asupra Proiectului de Lege privind modificarea art.31 alin.(2) lit.b) din Legea nr.248/2005 privind regimul liberei circulații a cetățenilor români în străinătate.
  În raport cu obiectul şi conţinutul său, propunerea legislativă face parte din categoria legilor ordinare.






	             Preşedinte,

       Biró Rozália Ibolya
	            Preşedinte,

                Laurențiu – Dan Leoreanu

RAPORT COMUN
asupra 
Proiectului de Lege privind modificarea art.31 alin.(2) lit.b) 
din Legea nr.248/2005 privind regimul liberei circulații 
a cetățenilor români în străinătate

În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru politică externă şi Comisia pentru apărare, ordine publică şi siguranţă naţională, au fost sesizate, spre dezbatere, în fond, cu Proiectul de Lege privind modificarea art.31 alin.(2) lit.b) din Legea nr.248/2005 privind regimul liberei circulații a cetățenilor români în străinătate., transmisă cu adresa nr. Plx. 24 din 1 februarie 2023 şi înregistrată cu adresa nr. 4c-16/2, respectiv 4c-15/22 din 2 februarie 2023. 
Proiectul de Lege are ca obiect de reglementare modificarea art.31 alin.(2) lit.b) din Legea nr.248/2005, în sensul instituirii obligaţiei verificării informaţiilor din cazierul judiciar de către poliţia de frontieră, în cazul persoanelor care însoţesc minorii. 
Camera Deputaţilor este Cameră decizională, potrivit prevederilor art. 75 din Constituția României, republicată, şi ale art. 92 alin. (9) pct. 1 din Regulamentul Camerei Deputaţilor, republicat.
Senatul, în calitate de primă Cameră sesizată, a adoptat proiectul de Lege în ședința din data de 21 decembrie 2022, cu respectarea revederilor art.76 alin.(2) din Constitutia României.
Consiliul Legislativ a avizat favorabil iniţiativa legislativă, conform avizului nr. 1153/19.10.2022. 
Consiliul Economic și Social a avizat favorabil iniţiativa legislativă, conform avizului nr. 6416/11.10.2022.
   	La întocmirea prezentului Raport Comun, Comisiile sesizate, în fond, au examinat avizul favorabil al Comisiei pentru comunitățile de români din afara granițelor țării (nr. 4c- 21/18/14 februarie 2023), avizul favorabil al Comisiei pentru drepturile omului, culte și problemele minorităților naționale (nr. 4c-6/50/15 februarie 2023, avizul favorabil al Comisiei pentru administrație publică și amenajarea teritoriului (nr. 4c-7/25/15 februarie 2023), avizul favorabil al Comisiei pentru egalitatea de șanse pentru femei și bărbați (nr. 4c-20/85/28 februarie 2023) și punctul de vedere favorabil cu observații al Guvernului.
În conformitate cu dispozițiile art. 62 şi 64 din Regulamentul Camerei Deputaţilor, republicat, cu modificările și completările ulterioare, membrii celor două comisii au examinat proiectul de Lege, în şedinţe separate. 
Comisia pentru apărare, ordine publică şi siguranţă naţională a examinat proiectul de Lege în şedinţa din data de 28 februarie 2023 şi a transmis Raportul preliminar de adoptare al acestuia. La lucrările Comisiei, deputații au fost prezenţi, conform listei de prezenţă înregistrată. 
În conformitate cu prevederile art. 56 din Regulamentul Camerei Deputaților, republicat, cu modificările și completările ulterioare, la dezbaterile din cadrul Comisiei pentru apărare, ordine publică şi siguranţă naţională a participat, în calitate de invitat, domnul Adrian Petcu, subsecretar de stat în cadrul Ministerului Afacerilor Interne. 
Comisia pentru politică externă a examinat proiectul de Lege și Raportul preliminar de adoptare în şedinţa din data de 14 martie 2023 la care au fost prezenţi deputați, membrii ai Comisiei, conform listei de prezenţă înregistrată. 
În conformitate cu prevederile art. 56 din Regulamentul Camerei Deputaților, republicat, cu modificările și completările ulterioare, la dezbaterile din cadrul Comisiei pentru politică externă au participat, în calitate de invitați, doamna Janina Sitaru, secretar de stat în cadrul Ministerului Afacerilor Externe, domnul Stanca Sergiu, șef serviciu, Inspectoratul General al Poliției de Frontieră și doamna Nicolae Andreea, ofițer specialist, Inspectoratul General al Poliției Române din cadrul Ministerului Afacerilor Interne.
În urma dezbaterilor, membrii Comisiei pentru politică externă şi membrii Comisiei pentru apărare, ordine publică şi siguranţă naţională au hotărât, cu unanimitate de voturi, să propună Plenului Camerei Deputaţilor adoptarea  Proiectului de Lege menționat, în forma adoptată de Senat. 
	În raport cu obiectul și conținutul său, proiectul de Lege face parte din categoria legilor ordinare.
	Preşedinte,

Biró Rozália Ibolya
	Preşedinte,

        Laurențiu – Dan Leoreanu


	Secretar,

Mihail Albișteanu
	Secretar,

 Dumitru Rujan

